**РЕПУБЛИКА БЪЛГАРИЯ**

Министерство на земеделието

Областна дирекция „Земеделие“- Пазарджик

**З А П О В Е Д**

**№ РД-04-62/ 04.05.2022г.**

Гр. Пазарджик

На основание чл. 37в, ал. 16 от Закона за собствеността и ползването на земеделските земи /ЗСПЗЗ/, във връзка с чл. 37в, ал. 4 от ЗСПЗЗ и Заповед № РД-04-216/29.09.2021 г. на директора на ОД „Земеделие” гр. Пазарджик, след като разгледах: постъпилите заявления, чрез председателя на комисията по чл. 37в, ал. 1 от ЗСПЗЗ от ползвателите ГЕОРГИ ВАСИЛЕВ СТЕФАНОВ и ИВАН КРЪСТЕВ НАЙДЕНОВ, участници в служебното разпределение за ползване на масиви за стопанската 2021/2022 г., доклад от председателя на комисията по чл.37в, ал.1 ЗСПЗЗ и искане на Директора на Областна Дирекция ,,Земеделие“ Пазарджик до Председателя на Общински съвет Белово, установих от фактическа и правна страна следното:

**І. ФАКТИЧЕСКА СТРАНА**

Заповедта на директора на областна дирекция „Земеделие” гр. Пазарджик № РД-04-216/ 29.09.2021 г. не е обжалвана по съдебен или административен ред и е влязла в сила. По силата на административният акт ГЕОРГИ ВАСИЛЕВ СТЕФАНОВ и ИВАН КРЪСТЕВ НАЙДЕНОВ са участници в процедурата за създаване на масиви за ползване.

Горепосочените лица са подали заявления по реда на чл.75б, ал.1, т.1 от ППЗССПЗ до председателя на комисията по чл.37в, ал.1 от ЗСПЗЗ за предоставяне на проектираните в плана за земеразделяне, полски пътища, които не са необходими за осигуряване на достъп до имотите. Спазвайки разпоредбата на чл.37в, ал.16 от ЗСПЗЗ директора на ОД ,,Земеделие“ Пазарджик е изпратил искане до председателят на Общински съвет Белово за предоставяне на имотите - полски пътища, попадащи в масивите за ползване, по цена в размер на средното годишно рентно плащане за ниви за землището на с. Момина клисура, община Белово.

В нормативно указания срок Общинският съвет не се е произнесъл с решение.

**ІІ. ПРАВНА СТРАНА**

Съгласно чл.37в, ал.16 от ЗСПЗЗ, когато в едномесечен срок от искането, общинският съвет не е приел решение, директорът на областната дирекция "Земеделие" определя със заповед цена на имотите - полски пътища, в размер на средното годишно рентно плащане за землището.

С оглед изложените фактически и правни доводи, на основание чл. 37в, ал. 16 от Закона за собствеността и ползването на земеделски земи:

**О П Р Е Д Е Л Я М:**

**I**. Цена на имотите полски пътища за стопанската 2021-2022 г., попадащи в масивите за ползване на ползвателите за землището на **с. Момина клисура** , **общ.Белово**, представляваща средногодишното рентно плащане в размер на **11.00 лв/дка.**

 **II**. Цената на имотите по ползватели е представена в приложение 1 – опис на полски пътища, общинска собственост, включени в масиви за ползване за стопанската 2021/2022 г. за землището на с. Момина клисура, общ. Белово, обл. Пазарджик, неразделна част от настоящата заповед.

Съгласно разпоредбите на чл.37в, ал.17 от ЗСПЗЗ, ползвателите, на които са предоставени полските пътища, осигуряват достъп до имотите, декларирани и заявени за ползване в реални граници.

Дължимите суми за ползване на земите по чл.37в, ал.16 от ЗСПЗЗ за **землището на**  **с. Момина клисура**, **общ. Белово** се заплащат от съответния ползвател по банкова сметка на Община Белово, в едномесечен срок от издаването на настоящата заповед.

Заповедта да се обяви в сградата на кметството в **с. Момина клисура** и в сградата на Общинска служба по земеделие гр. Септември, офис Белово.

Заповедта да се публикува на интернет-страниците на Община Белово и на Областна Дирекция „Земеделие” гр. Пазарджик.

Настоящата заповед може да бъде обжалвана по реда на Административно-процесуалния кодекс – в 14-дневен срок от обявяването и, като обжалването не спира нейното изпълнение.


Милена Емилова Вълчинова (Директор)
04.05.2022г. 14:38ч.
ОДЗ-Пазарджик

Електронният подпис се намира в отделен файл с название signature.txt.p7s

|  |
| --- |
|  **Приложение 1 към заповед**  **№ РД -04-62/ 04.05.2022 г.****ЗЕМЛИЩЕ с. МОМИНА КЛИСУРА, ЕКАТТЕ 48903** |
|  |  |  |  |  |  |  |  |
| Опис на полски пътища, общинска собственост, включени в масиви за ползване за стопанската 2021/2022 г. |
|  |  |  |  |  |  |  |  |
| **Ползвател име** | **БЗЗ№** | **№ на имотпо КККР** | **Имот площ (дка)** | **Ползвана площ (дка)** | **Дължимо рентно плащане лв.** | **Имот НТП** | **Собственик** |
| ГЕОРГИ ВАСИЛЕВ СТЕФАНОВ | 57 | 77.57 | 0.651 | 0.416 | 4.58 | Полски път | Община Белово |
| **Общо за ползвателя** |  |  |  | **0.416** | **4.58** |  |  |
| ИВАН КРЪСТЕВ НАЙДЕНОВ | 9 | 97.39 | 5.072 | 0.186 | 2.05 | Полски път | Община Белово |
| ИВАН КРЪСТЕВ НАЙДЕНОВ | 9 | 97.93 | 1.733 | 0.292 | 3.21 | Полски път | Община Белово |
| ИВАН КРЪСТЕВ НАЙДЕНОВ | 9 | 97.94 | 2.214 | 0.243 | 2.67 | Полски път | Община Белово |
| **Общо за ползвателя** |   |   |   | **0.721** | **7.93** |   |   |
|  |  |  |  |  |  |  |  |
|  |  |  |  |  |  |  |  |
| **Средно рентно плащане 11 лв./дка ОБРАБОТВАЕМА ЗЕМЯ** |  |  |  |